सूत्रों के मुताबिक ऐसी तैयारी के पीछे सोच ये है कि आतंकवाद की घटनाओं से निबटने में हर राज्य समान रूप से ताकतवर हो और पूरे देश में आतंकी गतिविधियों के खिलाफ मोर्चाबंदी मजबूत और असरदार हो सके. देश के अंदरुनी हिस्सों में आतंकवाद अपने कई चेहरों के साथ मौजूद है और यह राष्ट्रीय सुरक्षा के लिए गंभीर चुनौती है. आतंकी तोड़फोड़ और नुकसान पहुंचाने के लिए कई किस्म के तरीके अपनाते हैं. उन्हें अपने काम को अंजाम देने में ज्यादा लागत भी नहीं आती क्योंकि वे स्लीपर सेल का इस्तेमाल करते हैं. ऐसे में सुरक्षा एजेंसी पूरी तरह से मुस्तैद ना हो तो उसे अपने काम में ज्यादा मुश्किल पेश आती है.